নিজস্ব প্রতিবেদক: মুক্তিযুদ্ধের চেতনাকে ধারণ করে গৌরবের এক যুগ পূর্ণ করলো বৈশাখী টেলিভিশন। রাত বারোটায় বৈশাখী কার্যালয়ে বর্ণাঢ্য আয়োজনে কেক কাটার মধ্য দিযে শুরু হয় যুগপূর্তির অনুষ্ঠানমালা। অনুষ্ঠানের উদ্বোধন করেন তথ্যমন্ত্রী হাসানুল হক ইনু। এ সময় আরো উপস্থিত ছিলেন প্রধানমন্ত্রীর তথ্য উপদেষ্টা ইকবাল সোবহান চৌধুরী, পানিসম্পদ মন্ত্রী আনিসুল ইসলাম মাহমুদসহ রাজনৈতিক-সামাজিক ও সাংস্কৃতিক অঙ্গনের ব্যক্তিত্বরা। বস্তুনিষ্ঠ সংবাদ, মানসম্মত অনুষ্ঠান আর মুক্তিযুদ্ধের চেতনার মাধ্যমে বৈশাখী টেলিভিশন আগামীতে তার সৌরভ ছাড়াবে এমনটাই প্রত্যাশা করেন অতিথিরা।